stanford-oval/wikipedia huggingface dataset:
Kaksvetinen
Maantiede

Järven pinta-ala on 17 hehtaaria ja sen pituus on 900 metriä ja leveys 300 metriä. Järvi on kaksiosaninen. Suurempi osa on 550 metriä pitkä ja sen erottaa Vähäjärvestä, joka on järven toinen vesiallas, vain 50 metriä leveä salmi. Siihen laskee kymmenen suo-ojaa, joista yksi tuo Tittilammin vettä ja toinen on Peukalolamminoja, joka on Peukalolammin laskuoja. Järven luusua sijaitsee järven pohjoisrannalla asutuksen vieressä ja se on suoraksi kaivettu suo-oja. Oja on nimeltään Kaksvetisenoja ja se laskee 1,8 kilometriä pitkänä Kupittaanlammiin.
Järven rantaviiva on 2,5 kilometriä pitkä ja sen ranta on pääosin suomaastoa, jota ympäröi moreenipohjainen metsämaasto. Järvi sijaitsee Rautasenkorvella ja Erinomaisensuolla. Ainoat rakennukset sijaitsevat pohjoisrannalla ja niille pääsee Liesjärveltä.
Luonnontila

Järvi on humuspitoinen ja ruskeavetinen suojärvi. Se on luonnonsuojelullisesti arvokas, mutta se luetaan 2. luokkaan kuuluvaksi eli järvessä näkyy ihmistoiminnan muutoksia. Metsästäjät tuntevat järven teerien soidinpaikkana.
Kansallispuisto

Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, joista yksi risteilee Kaksvetisen ympäristössä. Kaksvetisen rannalla Vähäjärveen johtavan kapeikon etelärannalla on yöpymispaikka , jossa on käytettävissä kota ja sen yhteydessä olevaa nuotiopaikkaa ja kuivakäymälä.
Historia

Vuoden 1855−1856 Kalmbergin kartastossa järven nimi kirjoitettiin "Kaxvälisen lampi".
Harmaaräätäli

| Harmaaräätäli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Räätälit Orthotomus
Laji::  ruficeps
Kaksiosainen nimi
 Orthotomus ruficeps  (Lesson, 1830) 
Katso myös
   Harmaaräätäli Wikispeciesissä   Harmaaräätäli Commonsissa 
Infobox OKNimi-testi OKIUCN-testi OK: 
Harmaaräätäli (Orthotomus ruficeps) on kaakkoisaasialainen varpuslintu. Sen elinympäristö käsittää Myanmarin ja Thaimaan eteläosat, Malakan niemimaan, sekä Indonesian pohjoista saaristoa. Lajista tunnetaan kahdeksan alalajia, jotka elävät saariston eri osissa. René-Primevère Lesson kuvaili lajin holotyypin Surabayasta Jaavalta 1830.
HMS Bulwark (L15)

| HMS Bulwark |
| --- | --- |


Aluksen vaiheet
Rakentaja:  BAE Systems Marine, Barrow-in-Furness
Kölinlasku:  27. tammikuuta 2000
Laskettu vesille:  15. marraskuuta 2001
Palveluskäyttöön:  28. huhtikuuta 2005
Tekniset tiedot
Uppouma:  19 560 t
Pituus:  176 m
Leveys:  28,9 m
Syväys:  7,1 m
Propulsio:  2 × Wärtsilä Vasa 16V 32E -dieselgeneraattoria 2 × Wärtsilä Vasa 4R 32E -dieselgeneraattoria 2 × sähkömoottoria
Nopeus:  18 solmua (33 km/h)
Toimintamatka:  13 000 km
Miehistöä:  325
Aseistus
Aseistus:  2 × Goalkeeper CIWS 2 × Oerlikon 20 mm 4 × konekivääri 2 × helikopteria
HMS Bulwark (viirinumero L15) on Yhdistyneen kuningaskunnan laivaston Albion-luokan maihinnousualus.
Valmistus

Alus tilattiin 18. heinäkuuta 1996 BAE Systems Marinelta, joka laski kölin 27. tammikuuta 2000. Se laskettiin vesille 15. marraskuuta 2001 ja valmistui 10. joulukuuta 2004. Alus otettiin palvelukseen 25. huhtikuuta 2005.
Palvelus

Vuonna 2011 alus määrättiin laivaston lippulaivaksi. Se johti 2012 RFA Mounts Bayn kanssa laivaston operaatioita liittyen olympialaisten turvallisuusjärjestelyihin. Alus partioi Portlandin ja Weymouthin alueilla purjehduskilpailuiden aikana. Alus siirrettiin 2015 huollettavaksi ja reserviin, mistä se palautettiin palvelukseen 2016.
Kaks’ tavallista Lahtista

| Kaks’ tavallista Lahtista |
| --- | --- |
 Elokuvan juliste.
Ohjaaja:  Ville Salminen
Käsikirjoittaja:  Reino Helismaa
Tuottaja:  T. J. Särkkä
Säveltäjä:  Toivo Kärki
Kuvaaja:  Kalle Peronkoski
Leikkaaja:  Elmer Lahti Armas Vallasvuo
Lavastaja:  Ville Salminen
Pääosat:  Tommi Rinne Leif Wager Ville-Veikko Salminen Pirkko Mannola Leni Katajakoski
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  20. toukokuuta 1960
Kesto:  85 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Kaks’ tavallista Lahtista on Ville Salmisen ohjaama ja Reino Helismaan käsikirjoittama elokuva vuodelta 1960.
Elokuvan tuottaja oli T. J. Särkkä ja tuotantoyhtiö Suomen Filmiteollisuus. Elokuva on musiikkipitoinen komedia, johon Helismaa on rakentanut kevyen kolmiodraaman. Mukana on myös sen ajan stand up -koomikko Eemeli (Esko Toivonen) ja aikansa lapsitähti Vesa Enne. Kriitikoiden suhtautuminen elokuvaan oli jo valmiiksi ennakkoluuloista, sillä Helismaata pidettiin edelleen kriitikoiden piireissä vain rillumarei-kynäilijänä.
Elokuva jäi Masa Niemen viimeiseksi elokuvaksi, sillä hän kuoli toukokuussa 1960. Elokuva tehtiin aikakauteensa nähden harvinaisena laajakangasversiona. Se edusti Suomea Berliinin elokuvajuhlilla, mutta sai huonon vastaanoton. Kotimaiset kriitikot pitivät sitä omassa lajissaan keskivertoa parempana. Sivuosissa näyttelivät muun muassa Toivo Mäkelä, Leo Jokela, Oiva Luhtala, Aili Montonen, Pentti Irjala, Esko Salminen, Anton Soini, Hannes Veivo, Kaarlo Wilska, Keijo Komppa ja Eero Maijala.
Juoni

Usko ja Toivo (Tommi Rinne ja Leif Wager) ovat kaveruksia ja sukunimikaimoja. Yhteistä heille on myös sama osoite ja sama työpaikka vaatetusliikkeessä. Kuvioon ilmaantuu myös rakkaus, kun he eräänä päivänä saavat lisää yhteistä, sillä he ihastuvat samaan naiseen, Maija Karhin esittämään Irma Virtaseen. Asia on vähällä myös erottaa kaverukset toisistaan. Irmaan he tutustuivat tämän loukattua jalkansa talonsa edustalla ja kaverusten auttaessa hänet kotiinsa. Seurauksena on kolmiodraama, joka johtaa jopa pieneen nahinointiin. Molempien jouduttua pois töistä he yrittävät monenlaista saadakseen Irman. Onneksi kaverusten tielle osuu kaksi muutakin naista, Pirkko Mannolan esittämä Pirkko ja Leni Katajakosken esittämä Eeva.
Näyttelijät

| 0 | 1 | 2 |
| --- | --- | --- |
|  Leif Wager  | … |  Toivo Lahtinen   |
|  Tommi Rinne  | … |  Usko Lahtinen   |
|  Pirkko Mannola  | … |  Pirkko Järvinen   |
|  Leni Katajakoski  | … |  Eeva   |
|  Maija Karhi  | … |  Irma Virtanen   |
|  Eemeli  | … |  talonmies Eemeli Vepsäläinen   |
|  Vesa Enne  | … |  Vesa Vepsäläinen   |
|  Annikki Linnoila  | … |  vanhapiika Andersson   |
|  Pentti Viljanen  | … |  johtaja Mainio   |
|  Ville-Veikko Salminen  | … |  Euroopan mestari   |
|  Leo Jokela  | … |  manageri Kuhmu   |
|  Toivo Mäkelä  | … |  prokuristi Puntti   |
|  Oiva Luhtala  | … |  ylikonstaapeli   |
|  Aili Montonen  | … |  neiti Kankainen, kassanhoitaja   |
|  Pentti Irjala  | … |  levytyspäällikkö   |
|  Marja-Liisa Soininen  | … |  koelaulaja   |
|  Hannu Halonen  | … |  pianisti   |
|  Masa Niemi  | … |  kehäavustaja   |
|  Paavo Hukkinen  | … |  konstaapeli   |
|  Leila Wallenius  | … |  myyjätär   |
|  Severi Seppänen  | … |  asiakas   |
|  Martti Palo  | … |  asiakas   |
|  Anton Soini  | … |  asiakas   |
|  Esko Salminen  | … |  asiakas   |
|  Vilho Ruuskanen  | … |  asiakas   |
|  Aimo Paapio  | … |  hovimestari   |
|  Regina Keso  | … |  nainen ravintolassa   |
|  Hannes Veivo  | … |  konstaapeli   |
|  Kaarlo Wilska  | … |  studiopäällikkö   |
|  Arvi Järvinen  | … |  mies harjoitussalilla   |
|  Tuukka Soitso  | … |  mies harjoitussalilla / asiakas lemmikkieläinkaupassa   |
|  Keijo Komppa  | … |  vanhempi lähetti   |
|  Eero Maijala  | … |  nuorempi lähetti   |
Arvioita

Helsingin Sanomien Arto Pajukallion (2010) mukaan elokuvan laulut edustavat tekijöiden latteampaa tusinatuotantoa.
Aiheesta muualla

Kaks’ tavallista Lahtista Elonet.
HMS Bullfinch (1898)

| HMS Bullfinch |
| --- | --- |
 HMS Bullfinch

Aluksen vaiheet
Rakentaja:  Earle's Shipbuilding, Hull
Kölinlasku:  17. syyskuuta 1896
Laskettu vesille:  10. helmikuuta 1898
Palveluskäyttöön:  kesäkuu 1901
Loppuvaihe:  myyty romutettavaksi 1919
Tekniset tiedot
Uppouma:  345 t (standardi) 390 t (max)
Pituus:  65,38 m (kokonaispituus)
Leveys:  6,25 m
Syväys:  2,39 m
Koneteho:  5 800 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Bullfinch oli Britannian kuninkaallisen laivaston Bullfinch-luokan torpedovenehävittäjä.
Valmistus

Köli laskettiin 17. syyskuuta 1896 Earle's Shipbuildingilla Hullissa telakkanumerolla 413. Alus laskettiin vesille 10. helmikuuta 1898 ja valmistui kesäkuussa 1901. Alus luovutettiin 29 solmun aluksena ja sen hiilen kulutus oli 2 naulaa/ihp/tunti ajettaessa 13 solmun nopeudella, mikä merkitsi hiilen lisätarvetta toimintasädevaatimusten täyttämiseksi.
Aluksella tapahtui koeajojen aikana onnettomuus kiertokangen murruttua lähes 30 solmun nopeudessa. Murtunut kiertokanki läpäisi sylinterin, jolloin vapautunut höyry surmasi yksitoista konehuoneessa ollutta.
Palvelus

Bullfinch palveli Britteinsaarilla ja alus myytiin 10. kesäkuuta 1919 romutettavaksi Youngille Sunderlandiin.
HMS Bulwark (1899)

| HMS Bulwark |
| --- | --- |
 HMS Bulwark

Aluksen vaiheet
Rakentaja:  Devonportin telakka
Kölinlasku:  20. maaliskuuta 1899
Laskettu vesille:  18. lokakuuta 1899
Palveluskäyttöön:  11. maaliskuuta 1902
Poistui palveluskäytöstä:  tuhoutunut räjähdysonnettomuudessa 26. marraskuuta 1914
Tekniset tiedot
Uppouma:  15 613 t (kuormattu) 16 252 t (max)
Pituus:  131,60 m (kokonaispituus)
Leveys:  23 m
Syväys:  8,59 m
Koneteho:  15 000 ihp
Nopeus:  18 solmua
Miehistöä:  750
Aseistus
Aseistus:  4 × BL 12" Mk IX -tykkiä kaksoistykkitorneissa 12 × BL 6" Mk VII -tykkiä yksiputkisina asennuksina 16 × QF 12 naulan 12 cwt -laivatykkiä yksiputkisina asennuksina 6 × QF 3 naulan Hotchkiss-tykkiä yksiputkisina asennuksina 2 × Maxim-konekivääriä 4 × 18" torpedoputkea
HMS Bulwark oli Britannian kuninkaallisen laivaston London-luokan taistelulaiva.
Valmistus

Alus tilattiin osana vuosien 1898–1899 laivasto-ohjelmaa Devonportin telakalta, missä köli laskettiin 20. maaliskuuta 1899. Alus laskettiin vesille 18. lokakuuta 1899 kumminaan Plymouthin laivastoaseman komentajan amiraali Sir Henry Fairfaxin puoliso Lady Fairfax. Se valmistui maaliskuussa 1902.
Palvelus

Bulwark otettiin palvelukseen Devonportissa 11. maaliskuuta 1902, jolloin se liitettiin Välimeren laivastoon laivastonkomentajan amiraali Sir Compton E. Domvilen lippulaivana. Aluksen palvelukseenotto viivästyi uudistetun tulenjohtojärjestelmän asennuksen vuoksi. Alus palveli Välimerellä, kunnes se telakoitiin Devonportissa.
Alus palasi palvelukseen 3. tammikuuta 1905 edelleen Välimeren laivaston komentajan amiraali lordi Charles Beresfordin lippulaivana. Alus palveli Välimerellä, kunnes se palasi 31. tammikuuta 1907 Devonportiin. Alus poistettiin palveluksesta 11. helmikuuta, mutta se palasi palvelukseen jo seuraavana päivänä runkomiehitettynä HMS Resolutionilta siirretyllä miehistöllä. Alus määrättiin Noreen sijoitettuja Kotilaivaston aluksia komentavan kontra-amiraalin lippulaivaksi.
Kun alus oli yksiköidensä johdossa matkalla Queensberrystä Sheernessiin, se osui hiekkaharjanteeseen 26. lokakuuta 1907, kun osasto väisti kalastajia Pohjanmerellä 15 kilometriä Lemanin majakasta kaakkoon. Vaurioiden korjaaminen vaati telakoimista, ja yhdeksän teräslevyä jouduttiin vaihtamaan.
Robert Falcon Scott astui alukselle palvelukseen 30. toukokuuta 1908 nuorimpana taistelulaivan komentajana. Alus poistettiin palveluksesta 17. elokuuta 1908 Chathamissa, ja se palasi palvelukseen seuraavana päivänä varustettuna HMS Majesticilta siirretyllä runkomiehistöllä. Miehistö täydennettiin 3. lokakuuta Devonportissa ja alus liitettiin Kanaalin laivastoon Devonportiin.
Vuonna 1910 alus määrättiin Kotilaivaston 3. ja 4. taistelulaivaviiriköitä komentavan vara-amiraalin lippulaiva, mutta alus siirrettiin jo 25. huhtikuuta 1911 Chathamiin 3. viirikköön. Se poistettiin 1. syyskuuta Chathamissa palveluksesta korjattavaksi. Muutostöiden jälkeisten koeajojen aikana toukokuussa 1912 alus ajoi kahdesti karille Noren edustalla Barrow'n syvänteen reunoilla.
Ensimmäisen maailmansodan puhjetessa aluksen päällikkönä oli G. I. Sclater, ja se oli liitettynä Kanaalin laivaston 5. taistelulaivueeseen. Alus oli 26. marraskuuta 1914 täydentämässä ammusvarostojaan Ketthole Reachissa Medwayssä, kun aluksella tapahtui tuhoisa räjähdys. Ainoastaan kaksitoista miehistönjäsentä pelastui.
Tapahtuman oikeuskäsittely pidettiin joulukuussa, ja siinä todettiin räjähdyksen olleen onnettomuus, jonka syynä pidettiin ruudin räjähtämistä eikä kyetty osoittamaan tahallisuutta tai vahingontekoa.
HMS Bulwarkin räjähdyksen muodostama savupilvi
Kaitajärvi (Ylitornio, järvi Mellajärvellä)

| Kaitajärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°25′24″N, 24°46′59″E
Vesistöalue ja valuma-alueen tietoja
Laskujoki:  Kahilajoki 
Järvinumero:  67.995.1.006
Mittaustietoja
Pinnankorkeus:  156,4 m  
Rantaviiva:  4,62576 km  
Pinta-ala:  56,884 ha  
Tilavuus:  0,00091428528 km³ 
Keskisyvyys:  1,56 m  
Suurin syvyys:  6 m  
Saaria:  ei saaria 
 fiKaitajärvi 
Kaitajärvi  on Lapissa Ylitorniolla Mellajärven kylän lähellä sijaitseva järvi.
Maantietoa

Järven pinta-ala on 57 hehtaaria, se on 1,7 kilometriä pitkä ja 600 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 914 300 kuutiometriä eli 0,0009 kuutiokilometriä. Sen keskisyvyys on 1,6 metriä ja suurin syvyys on 6,0 metriä. Sen rantaviivan pituus on 4,6 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Kuijasjoen valuma-alueella (67.99), jonka Mellajoen latvaosan valuma-alueeseen (67.995) se kuuluu. Järven vedenpinnan korkeus on 156,4 metriä mpy.
Karukaya (1923)

| Karukaya / 刈萱 |
| --- | --- |
 Karukaya

Aluksen vaiheet
Rakentaja:  Fujinagata
Kölinlasku:  16. toukokuuta 1922
Laskettu vesille:  19. maaliskuuta 1923
Palveluskäyttöön:  20. elokuuta 1923
Tekniset tiedot
Uppouma:  910 t (normaali) 1 100 t (kuormattu)
Pituus:  85,3 m (kokonaispituus)
Leveys:  7,9 m
Syväys:  2,5 m
Koneteho:  21 500 ihp
Nopeus:  36 solmua
Miehistöä:  110
Aseistus
Aseistus:  3 × 120 mm/45 type 3 2 × 7,7 mm type 92 4 × 533 mm torpedoputkea 20 × miinaa
Karukaya (jap. 刈萱) oli keisarillisen Japanin laivaston Wakatake-luokan hävittäjä toisessa maailmansodassa, jonka alkaessa alus oli vanhentunut ja soveltui lähinnä toisarvoisiin saattajatehtäviin.
Valmistus

Alus tilattiin Fujinagatan telakalta, missä köli laskettiin 16. toukokuuta 1922. Se laskettiin vesille 19. maaliskuuta 1923 ja otettiin palvelukseen vielä samana vuonna 20. elokuuta.
Palvelus

Tyynenmeren sodan alkaessa alus kuului Chinkai kaartin laivastoalueen 32. hävittäjäviirikköön, jonka muut alukset olivat Asagao ja Fuyō. Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jossa se suojasi saattueita laivaston alueella.
Alus teki laivaston ennätyksen suojattuaan 54 saattuetta onnistuneesti päämääriinsä.
HMS Burdock (K126)

| HMS Burdock |
| --- | --- |

Aluksen vaiheet
Rakentaja:  John Crown and Sons, Sunderland
Kölinlasku:  13. kesäkuuta 1940
Laskettu vesille:  14. joulukuuta 1940
Palveluskäyttöön:  27. maaliskuuta 1941
Loppuvaihe:  romutettavaksi kesäkuu 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 x BL 4"/L45 (102 mm) Mk IX -tykki 1 x kaksipiippuinen Vickers .50" Mk III -ilmatorjuntakonekivääri 1 x kaksipiippuinen .303" Lewis-pikakivääri 2 x Mk II syvyyspomminheitintä, joihin yhteensä 40 syvyyspommia
HMS Burdock (viirinumero K126) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 15. joulukuuta 1939 Sunderlandista John Crown and Sonsilta, missä köli laskettiin 13. kesäkuuta 1940. Alus laskettiin vesille 14. joulukuuta ja valmistui 27. maaliskuuta 1941.
Palvelus

Alus myytiin romutettavaksi kesäkuussa 1947.
Hanebon kirkko

| Hanebon kirkko Hanebo kyrka |
| --- | --- |

Kirkkokunta:  Ruotsin kirkko
Hiippakunta:  Uppsalan hiippakunta
Seurakunta:  Hanebo-Segersta församling
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hanebon kirkko (ruots. Hanebo kyrka) on Ruotsin Bollnäsin kunnan Hanebossa sijaitseva kirkkorakennus. Kirkon rakentamisajankohdasta ei ole tarkkaa tietoa, mutta se on ollut olemassa ainakin 1300-luvun alussa ja siinä on myös selvästi vanhempia osia.
Historia

Kirkossa on nähtävissä eri aikakausia. 1700-luvun muistiinpanojen perusteella tiedetään, että vanhin kirkko Hanebossa oli pieni ja kapea romaaninen harmaakivikirkko, josta osa on myös nykyisen kirkon rakenteissa. Muuraustekniikan perusteella joidenkin seinän osien on päätelty olevan 1100-luvun lopusta tai 1200-luvun alusta. Pohjoisseinässä on pieni jäänne ensimmäisestä goottilaisesta kirkosta 1200-luvulta.
Jossain vaiheessa 1300-luvulla lienee tehty kirkon pidennys ja laajennus. 1400-luvulla pieni romaaninen kirkkosali korvattiin tilavalla goottilaisella salilla, jossa oli puiset holvaukset. Keskiajalla kirkon ulkoseiniä ei ollut rapattu ja muurausten saumat oli värjätty kellertävällä värillä.
Isoja muutoksia tehtiin vasta vuosina 1777-1778, kun kirkko oli jo pitkään tuntunut ahtaalta. Uudesta kirkosta tuli ristikirkko, jossa vanhaan kirkkoon lisättiin esimerkiksi suorakulmainen kuori ja viisisivuinen sakaristo, vanha sakaristo purettiin, ja sen sisäänkäynti muurattiin umpeen. Uudet osat tehtiin harmaakivestä ja tiilistä, katto peitettiin paanuilla. Holvauksia tehtiin tiilistä eikä puusta, joka oli siihen aikaan tavallinen materiaali. Vanha kellotapuli purettiin 1876, ja tilalle rakennettiin uusi.
Aiheesta muualla

Kuvia tai muita tiedostoja aiheesta Hanebon kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hanebo kyrka
Käännös suomeksi
Harkovan taistelu (2022)

Harkovan taistelu oli Venäjän ja Ukrainan välillä käyty taistelu Harkovan kaupungin hallinnasta Ukrainassa. Se alkoi 24. helmikuuta 2022 Venäjän hyökättyä Ukrainaan. Harkova, joka on Ukrainan toiseksi suurin kaupunki ja joka sijaitsee noin 40 kilometrin päässä Venäjän rajasta, oli merkittävän ilma- ja tykistötulituksen kohteena hyökkäyksen ensimmäisestä päivästä lähtien.
Venäjän asevoimat tunkeutuivat kaupungin keskustaan 27. helmikuuta, mutta samana päivänä ukrainalaiset tiedottivat valtaneensa kaupungin takaisin, ja kaupunki pysyi sittemmin ukrainalaisten hallussa. Venäjän ohjusiskut osuivat muun muassa aluehallinnon rakennuksiin ja asuintaloihin, ja kaupungissa havaittiin myös venäläisiä sabotöörejä. Kaupungissa käytiin katutaisteluita, joihin liittyi myös venäläisiä maahanlaskujoukkoja. Harkovaa sanottiin pommitettavan ”koko päivän aamusta iltaan”, ja sähkön, lämmön ja veden jakelun kerrottiin katkenneen maaliskuun ensimmäisellä viikolla. Useita siviilejä kuoli ja haavoittui, ja tuhoisaa taistelua on kutsuttu ”2000-luvun Stalingradiksi”.
Ukrainan joukot voittivat taistelun. Kun Venäjä toukokuun puolessa välissä vetäytyi koko Harkovan alueelta, asukkaita alkoi palata kaupunkiin. Asukkaat alkoivat muun muassa kunnostaa talojaan. Ilmatorjunta ei kuitenkaan ole täysin kyennyt puolustamaan kaupunkia, ja Venäjä on iskenyt alueelle ohjuksilla ja lennokeilla miltei päivittäin.
Aiheesta muualla

Kuvia tai muita tiedostoja aiheesta Harkovan taistelu Wikimedia Commonsissa
Happiness (yhtye)

| Happiness |
| --- | --- |
[[Tiedosto:Happiness|250px|]]
Tiedot
Toiminnassa:  2005–
Tyylilaji:  Alternative rock
Kotipaikka:  Helsinki, Suomi
Laulukieli:  englanti
Jäsenet:  Alexandre Descargues, laulu   Jussi Korhonen, basso   Mikko Pietinen, rummut   Hans Hansen, kitara   Antti Eräkangas, kitara  
Levy-yhtiö:  Dynasty Recordings / Warner Music Finland  
Aiheesta muualla
Spotify
Infobox OKNimi-testi OK: 
Happiness on helsinkiläinen vuonna 2005 perustettu rockyhtye. Happinessin debyyttialbumi 66ft Melodies julkaistiin Suomessa 3. lokakuuta 2007, ja levyltä singleinä julkaistuja kappaleita ”Accelerate” ja ”Need You” soitettiin vuonna 2007 voimallisesti radiossa. Samana vuonna yhtye soitti kahdesti loppuunmyydyssä Helsingin jäähallissa, kesäkuussa My Chemical Romancen ja joulukuussa Marilyn Mansonin lämmittelijänä.
Yhtye ei ole julkaissut toista levyä debyyttinsä jälkeen.
Aiheesta muualla

Happiness – 66ft Melodies Rumba.fi. 28.9.2007
Ahlroth, Jussi: Happiness: 66ft Melodies (tilaajille) Helsingin Sanomat.  19.10.2007.
Kaitajärvi (Pirkkala)

| Kaitajärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Pirkkala
Koordinaatit:  61°25′39″N, 23°42′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  Saunaoja 
Järvinumero:  35.216.1.006 
Mittaustietoja
Pinnankorkeus:  121,4 m 
Rantaviiva:  1,092 km 
Pinta-ala:  0,02985 km² 
 fiKaitajärvi 
Kaitajärvi  on Pirkanmaalla Pirkkalan Kaitalankulmalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kaitajärvi on osa Härmälänojan valuma-aluetta.
Maantietoa

Järvi on 550 metriä pitkä, 100 metriä leveä ja sen pinta-ala on 3,0 hehtaaria. Pieni erämaajärvi sijaitsee kivikkoisella moreenialueella, jonka painaumassa se sijaitsee. Järveen laskee soiden kuivatusojia lounaan- ja lännenpuoleisista metsistä. Kaitajärven laskuoja on Saunaoja, joka laskee kilometrin mittaisena Sääksjärven luoteispäähän Huhdannokan pohjoispuolelle. Järven rantaviivan pituus on 1,1 kilometriä. Järvi on autio eikä sinne johda teitä. Lempäälän raja sijaitsee etelärannasta 400 metriä kaakkoon.
Historiaa

Vuonna 1855 julkaistussa Kalmbergin kartastossa järven nimi kirjoitettiin ”Koirajärvi” . Vielä vuoden 1961 peruskartassa ei näkynyt nykyisiä soiden kuivatusojia, mutta jo vuoden 1975 kartassa ne olivat. Siinä kartassa Saunaojaa kutsuttiin ”Saunapuroksi”. Uusimmissa painetuissa peruskartoissa näkyvää Kaitalankulmalta tulevaa kävelypolkua ei näy enää Kansalaisen Karttapaikan palvelussa.
Karin Krog

Karin Krog esiintymässä vuonna 2015
Karin Krog (s. 15. toukokuuta 1937 Oslo) on norjalainen jazzlaulaja.
Elämä ja ura > Varhaiset vaiheet

Krog aloitti jazzlaulun teini-ikäisenä. Hän oli Kjell Karlsenin kiinnittämänä vuosina 1955–1956 ja teki radiodebyyttinsä maaliskuussa 1956. Vuonna 1957 hän sai kiinnityksen Humlen-ravintolaan, jossa esiintyi muiden muassa Mikkel Flagstadin ja Einar Iversenin kanssa. Hän osallistui näiden yhtyeiden kanssa konsertteihin 1950-luvun lopussa ja sai ensimmäisen sijan Verdensrevyenin suosikkiäänestyksessä vuonna 1959. Krog meni vuonna 1957 naimisiin jazzhistorioitsija Johs. Berghin (1932–2001) kanssa.